

ສາທາລະນະລັດປະຊາທິປະໄຕປະຊາຊົນລາວ

ສັນຕິພາບເອກະລາດປະຊາທິປະໄຕເອກະພາບວັດທະນະຖາວອນ

~~~~~00~~~~~

ກອງບັນຊາການປກສແຂວງຫຼວງພະບາງ

ຫ້ອງຄຸ້ມຄອງສຳມະໂນຄົວແລະກໍ່ສ້າງຮາກຖານ ເລກທີ່ 950/ຄຫຖ

 ວັນທີ 14 / 11 / 2016

**ຮ່າງບົດສະຫຼຸບ**

**ວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານ**

**ປະຈຳປີ2016 ແລະ ທິດທາງແຜນການປີ 2017**

- ອີງຕາມ ມະຕິຕົກລົງຂອງກົມການເມືອງສູນກາງພັກເລກທີ່ 103 /ກມສພ,ວ່າດວ້ຍການເພີ້ມທະວີ

ວຽກງານປ້ອງກັນຄວາມສະຫງົບໃນສະພາບການໃໝ່.

-ອິງຕາມມະຕິກອງປະຊຸມໃຫ່ຍຂອງອົງຄະນະພັກຄັ້ງທີ່ສອງແລະທິດທາງແຜນການສົກປີ 2016-2017

ຂອງກອງບັນຊາການປ້ອງກັນຄວາມສະຫງົບແຂວງຫຼວງພະບາງວາງອອກ.

-ອິງໃສ່ການຈັດຕັ້ງເຄື່ອນໄຫວວຽກງານຄຸ້ມຄອງສຳມະໂນຄົວ-ກໍ່ສ້າງຮາກຖານຢູ່ທ້ອງຖິ່ນຮາກຖານໃນ

ທົ່ວແຂວງຫຼວງພະບາງ.

 **ພາກທີ່ I**

 **ຕີລາຄາສະພາບທີ່ພົ້ນເດັ່ນແລະການເຄື່ອນໄຫວ ຈັດຕັ້ງປະຕິບັດ**

 **ວຽກງານຄຸ້ມຄອງສຳມະໂນຄົວ-ກໍ່ສ້າງຮາກຖານໃນ 1 ປີຜ່ານມາ.**

1. **ສະພາບການຂອງໂລກ, ພາກພື້ນ.**

ສະພາບການຂອງໂລກຍັງສືບຕໍ່ຜັນແປຢ່າງໄວວາ, ສະຫຼັບສັບຊ້ອນ ມີທັງເງື່ອນໄຂເອື້ອອຳນວຍ ,ສິ່ງທ້າທາຍຫຼາຍດ້ານຕໍ່ສະຖຽນລະພາບ, ຄວາມໝັ້ນຄົງຂອງໂລກ ເປັນຕົ້ນແມ່ນເກີດສົງຄາມກາງເມືອງ ຢູ່ບາງປະເທດຕາເວັນອອກກາງພົ້ນເດັ່ນແມ່ນຢູ່ປະເທດຊີລີ ,ລີບີ,ຊ່ຶ່ ງຕ່າງຝ່າຍກໍ່ຕ່າງມີຊາດມະຫາອຳນາດ

ໃຫ້ການຊ່ວຍເຫຼືອຢູ່ເບື້ອງຫຼັງໂດຍນຳໃຊ້ບັນຫາການປາບປາມການກໍ່ການຮ້າຍມາເປັນຂໍ້ອ້າງໃນການທຳລາຍເຊີ່ງກັນແລະກັນ,ກີດກັ້ນທາງດ້ານເສດຖະກິດແລະອື້ນໆ.

 ບັນຫາໃນພາກພື້ນແມ່ນການດຳເນີນຍຸດທະສາດກັບຄືນມາສູ່ຂົງເຂດຕາເວັນອອກຊ່ຽງໃຕ້ແລະການ

ເຂົ້າມາມີບົດບາດໃນອາຊ່ຽນຂອງສະຫະລັດອາເມລິກາ ຊຶ່ງພະຍາຍາມດຶງເອົາອາຊ່ຽນອອກຈາກບົດບາດ

ອິດທິພົນຂອງ ສປຈີນ ,ບັນຫາຂໍ້ຄັດແຍ່ງທະເລຈີນໃຕ້,ຄວາມເຄັງຕຶງຢູ່ແຫຼມເກົາຫຼີ້,ບັນຫາການເມືອງ

ໃນປະເທດອາຊ່ຽນເຊັ່ນ: ໄທ,ກຳປູເຈຍ,ການປ່ຽນອຳນາດທາງການເມືອງໃນມ່ຽນມາ,ມາເລເຊຍ,ຟີລິບ

ປິ່ນ,ບັນຫາໄພພິບັດທາງທຳມະຊາດແລະອື້ນໆ ຍັງເປັນສິ່ງທ້າທ້າຍໃຫ້ແກ່ຫຼາຍປະເທດໃນພາກພື້ນ,ເວົ້າ

ລວມເວົ້າສະເພາະຢູ່ປະເທດລາວຂອງພວກເຮົາພວກກຳລັງປໍລະປັກແລະກຸ່ມຄົນບໍ່ດີຍັງສືບຕໍ່ກົນອຸບາຍຍຸດທະສາດຫັນປ່ຽນໂດຍສັນຕິໃຊ້ທຸກເລລ່ຽມແລະມີວິທີການເຄື່ອນໄຫວຢ່າງຮອບດ້ານ,ໃນເມື່ອ ສປປລາວ ພວກເຮົາໄດ້ມີບົດບາດໃນເວທີສາກົນ,ຜົນສຳເລັດໃນການຈັດກອງປະຊຸມສຸດອາຊ່ຽນຄັ້ງທີ 28-29 ໂດຍສະເພາະແຂວງຫຼວງພະບາງເປັນໃຈກາງດ້ານຕ່າງໆ ຂອງບັນດາແຂວງພາກເໜືອ,ສະນັ້ນ

ພວກເຂົາໄດ້ສຸມໃສ່ຫຼາຍດ້ານ ເພື່ອມ້າງເພທຳລາຍ,ເປັນຕົ້ນແມ່ນລັດຍິງລົດຕາມເສັ້ນທາງຫຼວງແຫ່ງຊາດ

ໂຄສະນາດຶງດູດກຳເອົາປະຊາຊົນກຳເອົາປະຊາຊົນຢູ່ເຂດຮ່າງໄກຊອກຫຼີ້ກ ເຂົ້າສາສະໜາ ແລະຊວຍໃຊ້

ບັນຫາດັ່ງກ່າວເພື່ອສ້າງເປັນກຳລັງຂອງພວກເຂົ້າ,ສວຍໃຊ້ກິດຈະກຳທ່ອງທ່ຽວຕາມໝູ່ບ້ານ ບັນດາເຜົ່າ ໂດຍສົມທົບກັບອົງການບໍ່ສັງກັດລັດທະບານ (NGO ) ບັນຫາຢາເສບຕິດ,ເບື່ອເມົາໄວໜຸ່ມ ຫຼີ້ນກີນຟູ່ມເຟີຍ,ໂຄສະນາທາງໂລກສັງຄົມອອ່ນລາຍ ໃສ່ຮ້າຍປ້າຍສີ,ບິດເບືອນຕໍ່ແນວທາງຂອງພັກ-ລັດ.

1. **ດ້ານດີແລະຜົນງານການເຄື່ອນໄຫວຈັດຕັ້ງປະຕິບັດວຽກງານໃນ 1 ປີຜ່ານມາ.**

**1.ດ້ານການເມືອງນຳພາແນວຄິດ.**

ໄດ້ຕັ້ງໜ້າເຮັດວຽກງານການເມືອງແນວຄິດໃຫ້ສະມາຊິກພັກ,ພະນັກງານ-ນັກຮົບຢ່າງເນື່ອງນິດລຽນຕິດ ແລະຖືເປັນວຽກງານພື້ນຖານ, ສອດຫ້ອຍທຸກຂົງເຂດວຽກງານໄດ້ນຳເອົາແນວທາງນະໂຍບາຍຂອງພັກ,ກົດໝາຍຂອງລັດ,ມະຕິ,ຄຳສັ່ງ, ລະບຽບການ,ແຈ້ງການ, ມູນເຊື້ອຂອງກຳລັງປ້ອງກັນຄວາມສະຫງົບ,ແຜນພັດທະນາເສດຖະກິດສັງຄົມ,ສະພາບການທີ່ພົ້ນເດັ່ນຕ່າງໆແລະປະກົດການຫຍໍ້ທໍ້ໃນແຕ່ລະໄລຍະ,ເປັນເນື້ອໃນສຶກສາອົບຮົມດວ້ຍຫຼາຍວິທີການ ທີ່ສອດຄ່ອງກັບສະພາບຈຸດພິເສດ ຂອບເຂດສິດ ໜ້າທີ່ຂອງຫ້ອງ. ເຮັດໃຫ້ສະມາຊິກພັກ,ພະນັກງານ-ນັກຮົບ ຮັບຮູ້ແລະເຊື່ອມຊືມກຳແໜ້ນໄດ້ແນວທາງນະໂຍບາຍຂອງພັກ ໃນແຕ່ລະໄລຍະຕິດພັນກັບວຽກງານວິຊາສະເພາະຫັນເປັນທິດທາງແຜນການສູ້ຊົນຂອງແຕ່ລະວຽກງານ,ມາເຖີງປະຈຸບັນສາມາດຕີລາຄາການເມືອງແນວຄິດຂອງພະນັກງານ-ນັກຮົບຢູ່ໃນຄວາມຮັບຜິດຊອບຂອງຕົນ ມີຄວາມຈົ່ງຮັກພັກດີ ເຊື່ອໝັ້ນຕໍ່ການນຳພາຂອງພັກ,ຫ້າວຫັນ,ມີຄວາມອຸ່ນອ່ຽນທຸ່ນທ່ຽງດີ ມີຄວາມຮັບຜິດຊອບສູງຕໍ່ໜ້າທີ່ການເມືອງຂອງຕົນສາມາດເຮັດສຳເລັດໜ້າທີ່ການເມືອງຂອງພັກ-ລັດ,ການຈັດຕັ້ງແລະປະຊາຊົນມອບໝາຍໃຫ້.

**2/ ວຽກງານຫັນລົງກໍ່ສ້າງຮາກຖານການເມືອງພັດທະນາຊົນນະບົດຮອບດ້ານ.**

 ໂດຍຢືດໝັ້ນແນວທາງປ້ອງກັນຊາດ-ປ້ອງກັນຄວາມສະຫງົບ ທົ່ວປວງຊົນຮອບດ້ານຂອງພັກຢ່າງ

ຕັ້ງໜ້າ ໄດ້ນຳເອົາມະຕິເລກທີ່ 103 ຂອງກົມການເມືອງສູນກາງພັກ ວ່າດ້ວຍການເຜີ້ມທະວີວຽກ

ງານປ້ອງ ກັນຄວາມສະຫງົບ ໃນສະພາບການໃໝ່,ຄຳສັ່ງແນາະນຳເລກທີ່ 09 /ນຍ , ວ່າດວ້ຍການຈັດຕັ້ງ

ແລະການເຄື່ອນໄຫວຂອງກຳລັງກອງຫຼອນ, ປກສ ບ້ານ, ປກສ ກຸ່ມບ້ານ, ກຳລັງປ້ອງກັນພາຍໃນແລະ

ກຳລັງປ້ອງກັນຕົວ.ເພື່ອເປັນພື້ນຖານສຳຄັນໃຫ້ແກ່ການ ເຕົ້າໂຮມທຸກອົງການຈັດຕັ້ງແລະທົ່ວປວງຊົນ

ເຂົ້າຮ່ວມວຽກງານປ້ອງກັນຄວາມສະຫງົບໃນເງື່ອນໄຂສະພາບການໃໝ່.

 - ຫັນເອົາກຳລັງລົງຮາກຖານຕິດພັນກັບການສ້າງບ້ານແລະກຸ່ມບ້ານພັດທະນາ ໂດຍການຮ່ວມມືຂອງ

ປະຊາຊົນ , ປັບປຸງ ປກສ ບ້ານ ,ປກສ ບໍລິການປະຊາຊົນ ຢູ່ຕາມກຸ່ມບ້ານພັດທະນາແລະສົ່ງພະນັກງານຂອງຫ້ອງ 13 ສະຫາຍສົມທົບກັບຫ້ອງວິຊາສະເພາະອື້ນໆ

ລົງຮາກຖານຢູ່ເມືອງຫຼວງພະບາງເປັນເວລາ 01 ປີກົ່ວ ,ອັນພົ້ນເດັ່ນ 01 ສະຫາຍຄະນະພັກຄະນະຫ້ອງ

ຕາງໜ້າພະນັກງານນັກຮົບກຳລັງ ປກສ ແຂວງເຂົ້າຮ່ວມຂະບວນການໃຫຍ່ຂອງກະຊວງ ປກສ ລົງກໍ່ສ້າງ

ຮາກຖານການເມືອງຢູ່ຈຸດສູມຍຸດທະສາດຂອງກະຊວງປ້ອງກັນຊາດ-ປ້ອງກັນຄວາມສະຫງົບ ເມືອງ

ລອ້ງແຈ້ງ ແຂວງໄຊສົມບູນ ມີຜົນສຳເລັດເປັນຢ່າງດີຕາມແຜນການ ໃນການຈັດຕັ້ງປະຕິບັດ 04 ເນື້ອ

ໃນ 04 ຄາດໝາຍ,ຄຳສັ່ງແນະນຳເລກທີ່ 09 ຂອງກົມການເມືອງສູນກາງພັກ.

 **3/ ວຽກງານ ປກສ ບໍລິການປະຊາຊົນ, ປກສ ບ້ານ.**

ໄດ້ສູມໃສ່ຊີ້ນຳ-ນຳພາ ປກສ ບໍລິການປະຊາຊົນ ໃນຂອບເຂດທົ່ວແຂວງເຄື່ອນໄຫວຈັດຕັ້ງປະຕິ

ບັດໜ້າທີ່ຕາມຂອບເຂດ,ສິດ,ໜ້າທີ່ຂອງຕົນ. ເອົາໃຈໃສ່ຮັກສາຄວາມສະຫງົບ,ຄວາມເປັນລະບຽບຮຽບ

ຮ້ອຍຢູ່ຮາກຖານໃຫ້ມີຄວາມໜັກແໜ້ນທາງດ້ານການເມືອງ,ມີຄວາມເຂັ້ມແຂງທາງດ້ານການ

ຈັດຕັ້ງ,ມີຄວາມສາມາດດ້ານວິຊາສະເພາະ.

 - ປະຕິບັດຂໍ້ຕົກລົງຂອງລັດທະມົນຕີກະຊວງປອ້ງກັນຄວາມສະຫງົບ ເລກທີ່ 818 ວ່າດ້ວຍການສ້າງ

ຄອບຄົວ ແລະບ້ານປ້ອງກັນຄວາມສະຫງົບດີ. ມາຮອດປະຈຸບັນສາມາດປະກາດແລະຮັບຮອງບ້ານປອ້ງ

ກັນຄວາມສະຫງົບດີໄດ້ 138 ບ້ານ, ເທົ່າກັບ 18,30% ຂອງບ້ານທັງໝົດ,ມີ 14,334 ຄອບຄົວ,ເທົ່າ

ກັບ 18 % ຂອງຄອບຄົວທັງໝົດ.ໃນນີ້ຄອບຄົວແລະບ້ານໄດ້ຮັບການຢັ້ງຢືນຮັບຮອງສອງປີຊ້ອນມີ

04 ເມືອງ,ມີ 24 ບ້ານ, 2,979 ຄອບຄົວ.

* ​ໃນທົ່ວແຂວງມີ 109 ກຸ່ມ,ມີ ປກສ ບໍລິການ​ປະຊາຊົນ​ມີທັງໝົດ 419 ສະຫາຍ, ຍິງ 04 ສະຫາຍແລະມີ 754 ບ້ານ,ມີ 5430 ໜ່ວຍ, ມີປກສ ບ້ານ​ທັງ​ໝົດ 7,236 ສະຫາຍ,ຍິງ 12 ສະຫາຍ,ໄດ້​ສ້າງຕັ້ງ​ເປັນ 98 ກອງຮ້ອຍ, 268 ໝວດ 797 ໝູ່ .
* ເປີດຝຶກອົບຮົມ ປກສ ບ້ານ 12 ຊຸດ,ມີ 2,759 ສະຫາຍ, ຍິງ 05 ສະຫາຍ.
* ຕັດເຄື່ອງນຸ່ງໃຫ້ ປກສ ບ້ານແລະເບີກຈ່າຍແລ້ວ 249 ຊຸດ.
* ເກັບກໍາຂື້ນບັນຊີເປົ້າໝາຍປະເພດຕ່າງໆ 3,363 ຄົນ, ຍິງ 235 ຄົນ, ໃນນີ້ມີເປົ້າໝາຍການເມືອງ 86 ຄົນ ຍິງ 22 ຄົນ, ເປົ້າໝາຍອາຍາມີ 3,277 ຄົນ, ຍິງ 213 ຄົນ, ໄດ້ສຶກສາອົບຮົມແກ້ໄຂຂັ້ນພື້ນຖານມີ 3224 ຄົນ, ຍິງ 224 ຄົນ,ເປົ້າໝາຍມີການປ່ຽນແປງ 2,510 ຄົນ,ຍິງ 80 ຄົນ, ສົ່ງໃຫ້ກອງບັນຊາການ ປກສ ເມືອງ,ແຂວງສຶກສາອົບຮົມແກ້ໄຂມີ 81 ລາຍ,ມີ 139 ຄົນ, ຍິງ 11 ຄົນ.
* ພີມໃບຍັ້ງຢືນຄອບຄົວສະຫງົບດີໄດ້ 50,000 ໃບ .
* ໄດ້ຊ່ວຍກໍ່ສ້າງຫ້ອງການ ປກສ ກຸ່ມນາເມືອງ,ເມືອງນານຈຳນວນ 5,950 000ກີບ.
* ເປີດກອງງປະຊຸມຮ່ວມບັນດາ ປກສ ເມືອງໃນ 03 ຈຸດ ເພື່ອຖອດຖອນແລກປ່ຽນບົດຮຽນເຊີ່ງກັນ

ແລະກັນວຽກງານຄຸ້ມຄອງສຳມະໂນຄົວແລະກໍ່ສ້າງຮາກຖານໃນໄລຍະຜ່ານມາແລະສືບຕໍ່ຈັດຕັ້ງຜັນຂະ

ຫຍາຍເນື້ອໃນຈິດໃຈກອງປະຊຸມວຽກງານ ປກສ ບໍລິການປະຊາຊົນ, ປກສບ້ານ ທົ່ວປະເທດຄັ້ງທີ່ I

ວັນທີ່ 9-10 / 8 / 2016 ແລະບົດແນະນຳຂອງກົມ 509 ,ມີພະນັກງານວິຊາສະເພາະແລະພາກສ່ວນອື່ນ

ເຂົ້າຮ່ວມທັງໝົດ 190 ສະຫາຍ, ຍິງ 08 ສະຫາຍ.

* ຮັບເງີນຝຶກອົບຮົມ ປກສ ບ້ານ ຈາກກະຊວງສົກປີ 2014-2015 ເປັນເງີນທັງໝົດ

1,45 000 000 ກີບ.

* ສ້າງແຜນເປີດຊຸດຝຶກອົບຮົມໃຫ້ ປກສ ບ້ານຢູ່ກຸ່ມຊຽງທອງ ເມືອງຫຼວງພະບາງ ແລະ ກຸ່ມນ້ຳຖ້ວມ ເມືອງນ້ຳບາກ ເປັນເງີນ 50,547 000 ກີບ.
* ຈ່າຍເງີນຄະນະຫ້ອງເຂົ້າຮ່ວມພິທີເປີດຝຶກອົບຮົມໄລະຍະສັ້ນໃຫ້ ປກສ ບ້ານ ຢູ່ 10 ເມືອງລວມເປັນເງີນ 46,937 000 ກີບ.
1. **ວຽກງານຄຸ້ມຄອງສຳມະໂນຄົວ**

ໄດ້ສຸມໃສ່ແນະນຳວິຊາການບັນດາ​ ປກສ ​ເມືອງໃນການເຄື່ອນໄຫວ, ຄຸ້ມຄອງ, ຕິດຕາມກວດກາ ເພື່ອເຮັດໃຫ້ວຽກງານຈົດທະບຽນ, ຄຸ້ມຄອງພົນລະເມືອງມີຄວາມຊັດເຈນ ແລະ ມີຄວາມຖຶກຕ້ອງ : ສະໜອງຂໍ້ມູນເປັນລະບົບ ຮອບດ້ານ ແລະ ຄົບຖ້ວນໃນ​ທົ່ວ​ແຂວງ​ຫຼວງພະ​ບາງ​ມີ 12 ເມືອງ, 109 ກຸ່ມ, 754 ບ້ານ,

* ບ້ານລາວລຸ່ມ 124 ບ້ານ.
* ບ້ານກື່ມມຸ 248 ບ້ານ.
* ບ້ານເຜົ່າມົ້ງ 52 ບ້ານ.
* ບ້ານປະສົມ 330 ບ້ານ.

 ມີ 5,430 ໜ່ວຍ 80,156 ຄອບຄົວ,ມີ 82,817 ຫຼັງຄາ​ເຮືອນ,ມີ​ພົນລະ​ເມືອງ 457,738 ຄົນ, ຍິງ 223,935 ຄົນ,ອາຍຸ 15 ປີ​ຂຶ້ນ​ໄປ 289,473 ຄົນ,ຍິງ 146,701 ຄົນ, ຄອບຄົວລາວ​ລຸ່ມ 30,505 ຄອບຄົວ ມີ 157,463 ຄົນ,ຍິງ77,731ຄົນ,ຄອບຄົວກຶມ​ມຸ 38,289ຄອບຄົວ,ມີ 218,311 ຄົນ, ຍິງ 106,352 ຄົນ,ຄອບຄົວມົ້ງ 11,250 ຄອບຄົວ, ມີ 81,778 ຄົນ,ຍິງ39,766 ຄົນ, ມີ​​ຊາວຕ່າງ​ດ້າວ​ 112 ຄອບຄົວ, ​ພົນລະ​ເມືອງ 186 ຄົນ, ຍິງ 86 ຄົນອາຍຸ 15 ປີ​ຂຶ້ນ​ໄປ​ມີ 172 ຄົນຍິງ 78 ຄົນ, ໃນນີ້ຍັງບໍ່ທັນໄດ້ຈົດທະບຽນສຳມະໂນຄົວມີ 1,294 ຄອບຄົວ, ຈຳນວນພົນ 8,641 ຄົນ, ຍິງ 3,990 ຄົນ, ອາຍຸ 15 ປີຂຶ້ນໄປມີ 4,872 ຄົນ, ຍິງ 2,373 ຄົນ, ສາຍເຫດຍັງບໍ່ທັນໄດ້ຈົດທະບຽນສຳມະໂນຄົວຍ້ອນຍົກຍ້າຍມາຢູ່ໃໝ່, ມາເປັນເຂີຍ,ເປັນໃຜ້ແລະເກິດໃໝ.

* ທົ່ວແຂວງຫຼວງພະບາງມີຊາວມົ້ງຫວຽດນາມເຂົ້າມາຕັ້ງຖິ່ນຖານໂດຍບໍ່ຖຶກຕອ້ງ 24 ຄອບຄົວ,ພົນລະເມືອງ198 ຄົນ,ຍິງ 99 ຄົນ,ມາເປັນບຸກຄົນ 13 ຄົນ,ຍິງ 11 ຄົນ.
* ເຮັດໃບສະເໜີຂໍຄຳເຫັນຂໍຕັດສັນຊາດໃຫ້ຊາວຫວຽດນາມຈຳນວນ 05 ຄົນຍິງ 04 ຄົນ.ແລະໄດ້ລາຍງານໃຫ້ພະແນກພາຍໃນແຂວງ ກ່ຽວກັບພົນລະເມືອງຕ່າງແຂວງລັກມາຕັ້ງພູມລຳເນົາໂດຍບໍ່ຖຶກຕ້ອງຢູ່ເມືອງຈອມເພັດຈຳນວນ 03 ຄອບຄົວ,ພົນລະເມືອງ 13 ຄົນ,ຍິງ 06 ຄົນ.

​**≠** ສະພາບການ​ເໜັງ​ຕີງ​ຂອງ​ພົນລະ​​ເມື​ອງ​ໃນໜື່ງປີຜ່ານມາ: ເກີດ​ໃໝ່ 1,923 ຄົນ,ຍິງ 989ຄົນ​ເສຍ​ຊີວິດ 597 ຄົນ, ຍິງ 266 ຄົນ,ຍົກຍ້າຍ​ມາ​ຕ່າງ​ແຂວງ​ເປັນບຸກຄົນມີ 58 ຄົນ, ຍິງ 28 ຄົນ,ເປັນຄອບຄົວ 43 ຄອບຄົວມີ 719 ຄົນ,ຍິງ 82 ຄົນ, ມາຖືກຕ້ອງເປັນບຸກຄົນ 42 ຄົນ,ຍິງ 20 ຄົນ,ເປັນຄອບຄົວ 27ຄອບຄົວ,ພົນລະເມືອງ 109ຄົນ,ຍິງ 52 ຄົນ,ມີຄົນພັກ​ເຊົາຊົ່ວຄາວທັງໝົດ12,559ຄົນ, ຍິງ 5,375 ຄົນ, ໃນນີ້ມີຕ່າງປະເທດ 5,570ຄົນ, ຍິງ 3,266 ຄົນ, ຍົກຍ້າຍ​ໄປ​ຕ່າງ​ແຂວງເປັນ​ບຸກຄົນມີ43 ຄົນ,ຍິງ 16ຄົນ,ເປັນ​ຄອບຄົວ 38 ຄອບຄົວ, ມີ 178 ຄົນ, ຍິງ 87 ຄົນ, ໃນ​ນີ້ຍົກຍ້າຍ​ໄປ​ຖືກຕ້ອງ​ເປັນບຸກຄົນ 41 ຄົນ, ຍິງ 15 ຄົນ,ເປັນຄອບຄົວ 35ຄອບຄົວ,ພົນລະເມືອງ 164 ຄົນ,ຍິງ 81 ຄົນ,ຄົນບໍ່ມີໜ້າຊົ່ວຄາວມີ 889 ຄົນ, ຍິງ 472 ຄົນ, ໃນນີ້ໄປອອກແຮງງານຢູ່ຕ່າງປະເທດ(ໄທ)ມີ 456 ຄົນ, ຍິງ 240ຄົນ.

* ປ່ຽນປື້ມສຳມະໂນຄົວທັງໝົດ 2038 ຫົວ.
1. **ວຽກ​ງານ​ອອກ​ບັດປະ​ຈໍາ​ຕົວ​ປະຊາຊົນ​ລາວ.**

ໃນໜື່ງປີ​ຜ່ານ​ມາ​ຮັບຄຳຮ້ອງປະກອບບັດປະ​ຈໍາ​ຕົວ​​ພົນລະ​ເມືອງ​ລາວໄດ້ທັງ​ໝົດ 6,731 ຄົນ,​ ຍິງ 3,377 ຄົນ, ​ແຍກ​ລາຍ​ນີ້ວມື 6,731ສະບັບ, ເກັບ​ມ້ຽນສໍ​າ​ເນົາ​ໄດ້ 15,400 ຊຸດ, ຜະລິດ​ໄດ້​ທັງໝົດ 10,502 ບັດ,ພິມເປືອນ 148 ບັດ,ເປື້ອນຍ້ອນເຄື່ອງຈັກ 148 ບັດ , ຈ່າຍ​ບັດ​ອອກ​ໃຫ້​ປະຊາຊົນ​ໄດ້​ນໍາ​ໃຊ້​ມີ 6,419 ບັດ,ຍິງ 3,371 ບັດ​ປ່ຽນ​ 2,591ບັດ,ຍິງ1,359 ບັດ ,ຮັບແຈ້ງບັດເສຍຫາຍ 583 ບັດ,ຍິງ 301 ບັດ.

 ໄດ້ປະສານສົມທົບກັບພະນັກງານບໍລິສັດລາວສະກາຍໂທລະຄົມເພື່ອເຊື່ອມສັນຍານສາຍໄຍແກ້ວເພື່ອເຊື່ອມຕໍ່ແຕ່ລະຈຸດທີ່ໄດ້ຕິດຕັ້ງຜ່ານມາ,ກວດກາຄືນບັນດາພະນັກງານທີ່ໄດ້ຝຶກອົບຮົມລະບົບ(PIM)ພ້ອມທັງກວດເຊັກເຄື່ອງຄອມພີ່ວເຕີທີ່ໄດ້ຕິດຕັ້ງຜ່ານມາລາຍງານໃຫ້ກົມ.

 - ເຮັດບົດລາຍງານສະພາບເຄື່ອງທີ່ຕິດຕັ້ງຢູ່ແຕ່ລະຈຸດເປ່ເພ ໃຊ້ບໍ່ໄດ້ດັ່ງນີ້:

1/ ເມືອງປາກອູ ສັນຍານສົ່ງບໍ່ໄດ້.

2/ ເມືອງວຽງຄຳ ສັນຍານສົ່ງບໍ່ໄດ້.

3/ ເມືອງປາກແຊງ ໄຟຟ້າຊອດປັກສຽບໄຟວໍ .

4/ ເມືອງໂພນໄຊຄອ່ມເພເຄື່ອງ CPU.

5/ ເມືອງພູຄູນຄອ່ມໃຊ້ບໍ່ໄດ້ທັງຊຸດ.

1. **ວຽກ​ງານ​ອາຊີບ-ພາຫະນະ​ພິ​ເສດ.**

ໂດຍປະຕິບັດຕາມພາລະບົດບາດ, ສິດໜ້າທີຄວາມຮັບຜິດຊອບໃນການກວດກາຄຸ້ມຄອງ ແລະ ອອກໃບອານຸຍາດນຳໃຊ້ ກາປະທັບມີທັງໝົດ 90 ໜ່ວຍ, ອອກໃຫ້ນັກທຸລະກິດ ກາແປດຫຼຽມ 64ໜ່ວຍ ກາລັດກາມົນ 24 ໜ່ວຍ ແລະ ກາສີຫຼຽມ 02 ໜ່ວຍ, ນອກຈາກນີ້ໄດ້ປະສານສົມທົບກັບບັນດາພະແນກ ການຂອງແຂວງ ແລະ ບັນດາທຸລະກິດໃນການລົງກວດກາແນະນໍາພາກສ່ວນຫົວໜ່ວຍ ທຸລະກິດທີ່ກ່ຽວຂ້ອງມີທັງໝົດ 75 ຄັ້ງ.

* ໄດ້ປະສານສົມທົບກັບໜວ່ຍສະເພາະກິດແຂວງລົງຕັກເຕືອນບັນດາຮ້ານບັນເທີງຄະລະໂອເກະໄດ້ 47 ຄັ້ງ,ພ້ອມທັງເຮັດບົດບັນທຶກໃຫ້ປະຕິບັດຕາມໂມງເວລາທີ່ໄດ້ກຳນົດໄວ້,ເລີກຮື້ປ້າຍໂຄສະນາ 22 ປ້າຍ.
* ໄດ້ກວດກາເອກະສານປະກອບບັດ ແລະ ປຽນບັດອາວຸດເສິກໃຫ້ພະນັກງານ-ນັກຮົບ, ນັກ ທຸລະກິດໂດຍຖຶກຕ້ອງຕາມລະບຽບການມີທັງໝົດ 61 ກະບອກ, ນັກທຸລະກິດ 01 ກະບອກ, ພະນັກງານປົກຄອງມີ 05 ກະບອກ, ພະນັກງານພາຍໃນກຳລັງ 55 ກະບອກ ແລະ ໄດ້ມອບຮັບສີ້ນສ່ວນອາວຸດລ່າເນື້ອໃຫ້ຫ້ອງພະທາທິການເປັນຜູ້ເກັບມ້ຽນຈຳນວນ 385 ກະ ບອກ,ໝໍ້ຊອດປາໄຟຟ້າ 09 ເຄື່ອງ,ປືນ CP 01 ກະບອກລູກະສູນ 32 ລູກ, ( ລູກB40ໜຶ່ງລູກມອບໃຫ້ເກັບກູ້ລະເບີດແຂວງ ).
* ປະສານສົມທົບກັບ ກອງບັນຊາການ ທະຫານແຂວງກວດກາການນຳໃຊ້ທາດແຕກ,ທາດລະເບີດ,ພ້ອມທັງສຶກສາອົບຮົມພາກສ່ວນດັ່ງກ່າວໃຫ້ປະຕິບັດຕາມລະບຽບຫຼັກການທີ່ຂັ້ນເທີງກຳນົດໄວ້,ໃນນີ້ ສາມາດຍຶດໄດ້ຂອງກາງດິນລະເບີດ 63 ຫຼອດ,ແກ໊ບ 65 ດອກ,ປູຍລະເບີດ 26,3 ກິໂລ,ບັ້ງໄຟດອກຂະໜາດໃຫຍ່ 01 ແກດ,ປັບໃໝພາກສ່ວນທີ່ນຳໃຊ້ທາດແຕກທາດລະເບີດທີ່ບໍ່ຖຶກຕ້ອງເປັນເງີນ39,000 000 ກີບ.ສຶກສາອົບຮົມພາກສ່ວນສະແກນກາປະທັບມົນໃສ່ເອກະສານຂອງບ້ານ

ພ້ອມທັງປັບໃໝເປັນເງີນ 2,200 000 ກີບ.

1. **ດ້ານ​ອ່ອນ ​ແລະຂໍ້ຄົງຄ້າງ.**

**ຄຽງຄູ່ດ້ານດີແລະຜົນງານທີ່ຍາດມາໄດ້ພວກເຮົາກໍ່ຍັງມີຂໍ້ຄົງຄ້າງບາງດ້ານເຊັນ:**

1. **ວຽກງານການເມືອງນຳພາແນວຄິດ**

ເຖີງແມ່ນວ່າໄດ້ສຶກສາອົບຮົມການເມືອງແນວຄິດ ໃຫ້ແກ່ພະນັກງານນັກຮົບແລ້ວກໍ່ຕາມ,ແຕ່ໂດຍ

ລວມແລ້ວການສຶກສາອົບຮົມຍັງບໍ່ທັນມີຮູບການອັນໃໝ່,ເນື້ອໃນບໍ່ທັນອຸດົມສົມບູນ,ການສຶກສາອົບຮົມບໍ່

ທັນຕໍ່ເນື່ອງ. ຈາກບັນຫາດັ່ງກ່າວຈຶ່ງເຮັດໃຫ້ສະມາຊິກພັກ,ພະນັກງານ-ນັກຮົບ ບາງສະຫາຍກຳແນວທາງນະ

ໂຍບາຍຂອງພັກ,ກົດໝາຍຂອງລັດ,ມະຕິຄຳສັ່ງບໍ່ທັນແໜ້ນ, ສະຕິຕໍ່ການຈັດຕັ້ງ,ລະບຽບວິໄນບໍ່ທັນເຂັ້ມງວດ.

1. **ວຽກງານຫັນລົງກໍ່ສ້າງຮາກຖານການເມືອງພັດທະນາຊົນນະບົດຮອບດ້ານ.**

 ການຫັນລົງ​ກໍ່ສ້າງ​ຮາກ​ຖານ​ການ​ເມືອງ ປຸກລະດົມຄົ້ນຂວາຍພະນັກງານ,ທະຫານ,ຕ່ຳຫຼວດແລະພໍ່ແມ່ປະຊາຊົນບັນດາເຜົ່າ ປະຕິບັດແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານຍັງບໍ່ທັນເລິກເຊິ່ງ, ກວ້າງຂວາງ ຈິ່ງເຮັດໃຫ້ຄວາມຮັບຮູ້ເຂົ້າໃຈ ແລະສະຕິຕໍ່ຊາດຂອງປະຊາຊົນຍັງບໍ່ທັນສູງ,ການປະກອບສ່ວນເຂົ້າໃນວຽກງານປ້ອງກັນຄວາມສະຫງົບຍັງບໍ່ທັນດີ.

1. **ວຽກງານເສນາທິການບໍລິຫານຮັບໃຊ້.**

ວຽກງານເສນາທິການເປັນວຽກທີ່ສຳຄັນແຕ່ຄວາມຮັບຮູ້ເຂົ້າໃຈຕໍ່ພາລະບົດບາດບໍ່ທັນສູງ, ການຄົ້ນຄວ້ານິຕິກຳ

ການບໍລິຫານເອກະສານ,ການປະສານສົມທົບບັນດາພະແນກການ,ບັນດາ ປກສ ເມືອງ,ກຸ່ມບ້ານແລະພາກ

ສວ່ນອື້ນໆ ຍັງບໍ່ທັນກວ້າງຂວາງ,ການນຳໃຊ້ອຸປະກອນເຕັກນິກ,ເຄື່ອງເອເລັກໂທນິກບໍ່ທັນມີປະສິດທິຜົນສູງ.

 ການຄຸດຄົ້ນ ສ້າງແຫຼ່ງລາຍຮັບມາສູ່ກົມກອງຍັງບໍ່ທັນແຂງແຮງ,ການປະຕິບັດລະບຽບການເງີນ,ການຄຸ້ມ

ຄອງລາຍຮັບ-ລາຍຈ່າຍບໍ່ທັນຮັດກຸມ,ການຄຸ້ມຄອງນຳໃຊ້ຊັບສີນ,ພາຫານະ ອຸປະກອນເຕັກນິກບໍ່ທັນເຂົ້າສູ່ລະບຽບຫຼັກການ.

1. **ວຽກງານ ປກສ ບໍລິການປະຊາຊົນ.**

ການປັບປຸງ ປກສ ບໍລິການປະຊາຊົນ, ປກສ ບ້ານ ໄດ້ຣັບການປັບປຸງ, ປະສານສົມກັນລະຫວ່າງກຳລັງ

ຂອງແຂງລົງກໍ່ສ້າງຮາກຖານການເມືອງ ແລະເປີດຝຶກອົບຮົມ ປກສ ບ້ານໃນທຸກໆປີ ແຕ່ຄຸນນະພາບຂອງວຽກ

ງານບໍ່ທັນສູງ ເຊັ່ນ: ການເກັບກຳສະພາບປະກົດການຫຍໍ້ທໍ້ຢູ່ຮາກຖານ,ບ້ານຕາມຈຸດຫຼໍ່ແຫຼມຍັງບໍ່ທັນກຳໄດ້,

ການກໍ່ອາສະຍາກຳຢູ່ຮາກຖານ-ຖ້ອງຖິ່ນຍັງມີລັກສະນະເຜີ້ມຂື້ນ.

1. **ວຽກງານຄຸ້ມຄອງສຳມະໂນຄົວ,ຍົກຍ້າຍຖິ່ນຖານ.**

 ເຖີງແມ່ນວ່າການຂື້ນທະບຽນແລະຄຸ້ມຄອງສຳມະໂນຄົວ ໃນທົ່ວແຂວງ,ໄດ້ມີການປັບປຸງຕະຫຼອດມາ

ແລ້ວກໍ່ຕາມ,ແຕ່ຍັງມີບາງເມືອງ,ບາງກຸ່ມຍັງມີການປອມແປງເອກະສານຂື້ນທະບຽນສຳມະໂນຄົວໂດຍທີ່ບໍ່ຖື້ກຕ້ອງຕາມລະບຽບຫຼັກການ ເປັນຕົ້ນ ການປ່ຽນຊື່,ນາມສະກຸນ,ວັນເດືອນປີເກີດແລະມາເປັນໃຜ້ເປັນເຂີຍຕ່າງໆ.

1. **ວຽກງານທະບຽນປະຫວັດແລະອອກບັດປະຈຳຕົວ.**

 ການກວດກາດ້ານທະບຽນປະຫວັດບຸກຄົນ,ສອບປາກຄຳ,ຊຳນິຮູບປະພັນ ບໍ່ທັນຫັດກຸມ,ການສັບມ້ຽນ

ສຳນວນສຳເນົາເອກະສານ ແລະການກວດກາບຳລຸງຮັກສາ ເຄື່ອງຈັກເຕັກນິກວິຊາສະເພາະ ບໍ່ທັນເຮັດໄດ້ດີ

ສະແດງອອກຍັງມີການພີມບັດຜິດ,ເຄື່ອງຈັກເປ່ເພຕະຫຼອດ ສະນັ້ນຈຶ່ງເຮັດໃຫ້ການອອກບັດປະຈຳຕົວມີບາງຄັ້ງບໍ່ຖຶກຕ້ອງຕາມລະບຽບການ.

1. **ການຄຸ້ມຄອງອາຊີບ-ພາຫະນະ​ພິ​ເສດ**​​**.**

 ເຖິງແມ່ນ​ວ່າ​ໄດ້​ມີ​ນິຕິ​ກໍາ​ເປັນ​ພື້ນຖານ ບ່ອນອິງໃນການຈັດຕັ້ງປະຕິບັດໃນການຊຸກຍູ້ປຸກລະດົມຂົນຂວາຍພໍ່ແມ່ປະຊາຊົນເຂົ້າຮ່ວມການເກັບກູ້ອາວຸດລ່າເນື້ອແລະວັດຖຸທີສາມາດຜະລິດເປັນອາວຸດໄດ້, ແຕ່ມີບາງເມືອງຍັງເຮັດບໍ່ທັນໄດ້ເຊິງມັນສະແດງອອກເຊັນ: ມີບາງເມືອງຍັງມີປືນລັກລັ່ນຖືກກັນເສຍຊີວິດຫຼືບາດເຈັບໜັກ,ການຄຸ້ມຄອງບັນດາບໍລິສັດທີ່ນຳໃຊ້ທາດລະເບີດບໍ່ໄປຕາມລະບຽບການ.

1. **ສາຍ​ເຫດ​ທີ່​ພາ​ໃຫ້​ມີຈຸດດີ, ຈຸດອ່ອນແລະບົດຮຽນຖອດຖອນໄດ້.**

**1.ສາຍ​ເຫດ​ທີ່​ພາ​ໃຫ້​ດີ.**

- ຍ້ອນການຊີ້ນຳ-ນຳພາຢ່າງໃກ້ສິດຈາກຄະນະພັກ, ຄະນະກອງບັນຊາການປກສແຂວງຍ້ອນຄວາມຕັດສິນໃຈສູງຂອງຄະນະພັກ, ຄະນະຫ້ອງ, ກອງບັນຊາການປກສເມືອງ, ຕະຫຼອດຮອດພະນັກງານ-ນັກຮົບມີແນວຄິດອຸ່ນອ່ຽງ, ທຸ່ນທ່ຽງ, ມີແນວຄິດຫຼັກໝັ້ນ, ມີຄວາມສາມັກຄີເປັນເອກະພາບ, ພ້ອມທັງເຮັດສຳເລັດໜ້າທີວຽກງານ.

- ​ຄະນະ​ພັກ - ຄະນະ​ຫ້ອງ, ​ກອງ​ບັນຊາ​ການປກສ ​ເມືອງ, ​ບັນດາພະ​ແນ​ກກໍ່ໄດ້ເອົາ​ໃຈໃສ່​ຄົ້ນຄ້ວາ​ວາງ​ແຜນການໂຄງການ, ລົງຊີ້ນຳບັນຊາຕົວຈິງຢູ່ແຕ່ລະຂົງເຂດວຽກງານ, ລົງເລິກໃກ້ສິດຕິດ​ແທດກັບວຽກງານຕົວຈິງທັງມີການປັບປຸງແບບແຜນວິທີການເຮັດວຽກຢູ່ແຕ່ລະພະແນກລົງຮອດຮາກຖານຕາມ​ສະພາບຄວາມ​ເປັນ​ຈິງ​ຂອງ​​ແຕ່ລະທ້ອງ​ຖິ່ນ.

- ພະນັກງານ-ນັກຮົບ​ສ່ວນຫຼາຍໄດ້ມີການຫັນປ່ຽນໄປໃນທາງທີ່ດີຢ່າງຕັ້ງໜ້າ, ມີຄວາຮັບຜິດຊອບສູງໃນການປະຕິບັດວຽກງານວິຊາສະເພາະ, ມີນຳໃຈເສຍສະຫຼະອົດທົນຜ່ານຜ່າຄວາມຫຍຸ້ງຍາກ.

**2. ສາຍ​ເຫດ​ທີ່​ພາ​ໃຫ້​ອ່ອນ.**

- ການເຊື່ອມຊືມແນວທາງຂອງພັກ,ກົດໝາຍຂອງລັດແລະຄວາມສາມາດໃນການນຳພາ-ບັນຊາຕົວຈິງ

ຂອງຄະນະພັກ,ພະນັກງານຫຼັກແຫຼ່ງແຕ່ລະພະແນກຍັງບໍ່ທັນຫຼາຍ.

- ວຽກງານປ້ອງກັນຄວາມສະຫງົບເປັນວຽກງານໜຶ່ງທີ່ມີຄວາມຫຍຸ້ງຍາກສັບສົນ,ໂດຍສະເພາະ ແມ່ນ

ວຽກງານຄຸ້ມຄອງສຳມະໂນຄົວ,ຄຸ້ມຄອງການເໜັງຕິງຂອງພົນລະເມືອງ,ປະກົດການຫຍໍ້ທໍ້ທີ່ເກີດຂື້ນໃນສັງຄົມແຕ່ລະວັນມີລັກສະນະສັບສົນ,ພວກສັດຕູແລະກຸ່ມຄົນບໍ່ດີກໍ່ໄດ້ພະຍາຍາມແຊກຊືມເພື່ອຫັນປ່ຽນແລະມ້າງກຳລັງປ້ອງກັນຄວາມສະຫງົບພວກເຮົາ,ພ້ອມນັ້ນສ້າງໃຫ້ມີຜົນສະທ້ອນດ້ານລົບຂອງເສດຖະກິດຕະຫຼາດ,ບັນຫາສະພາບການຂອງໂລກ,ພາກພື້ນແລະພາຍໃນປະເທດຍັງມີຫຼາຍດ້ານກະທົບຕໍ່ກຳລັງປ້ອງກັນຄວາມສະຫງົບຕະຫຼອດມາ.

-​ຄວາມຮູ້ຄວາມສາມາດຂອງພະນັກງານ,ນັກຮົບ,ສະມາຊິກພັກຈຳນວນໜຶ່ງຍັງມີຂໍ້ຈຳກັດ,ບໍ່ທັນເລິກ

ເຊິ່ງກຳແໜ້ນແນວທາງ,ມະຕິຄຳສັ່ງ,ຂໍ້ກຳນົດ,ກົດລະບຽບເຮັດໃຫ້ການຈັດຕັ້ງປະຕິບັດວຽກງານບາງດ້ານຄຸນນະພາບບໍ່ສູງແບບແຜນການນຳພາວິທີເຮັດວຽກຍັງມີລັກສະນະຄອງເດີມຫ່າງເຫີນຕົວຈິງ.

1. **ບາງ​ບົດຮຽນ​ຖອດ​ຖອນ​ໄດ້.**
2. ຖື​ເປັນ​ບັນຫາ​ສໍາຄັນຕໍ່​ກັບ​ການສຶກສາ​ອົບຮົມ​ການ​ເມືອງ​ນໍາພາ-​ແນວ​ຄິດ,ປັບປຸງ​ທັດສະນະຄຸນສົມບັດ​ສິນ​ທໍາປະຕິວັດ,​ໂຄສະນາເຜີຍແພມູນ​ເຊື້ອ​ຂອງກໍາລັງ ​ແລະ ​ເຊື່ອມ​ຊືມນິຕິ​ກໍາ​ຕ່າງໆ​​ໃຫ້​ພະນັກງານນັກຮົບ​ໃນ​ແຕ່ລະ​ໄລຍະ​ຢ່າງ​ຕໍ່​ເນື່ອງ​ ​ແລະທັນ​ສະພາບ​ການ.
3. ​ຍົກ​ສູງ​ບົດ​ບາດ​ການ​ຊີ້​ນໍາ-ນໍາພາ​ຢ່າງຮອບດ້ານຂອງ​ຄະນະພັກ, ຄະນະ​ບັນຊາ​​ແຕ່ລະຂັ້ນ​ ​ແລະເພີ່ມ​ທະວີ​ຄວາມ​ສາມັກຄີ​ເປັນ​ເອກະ​ພາບ​ພາຍ​ໃນ​ໃຫ້​ມີ​ຄວາມ​ໜັກ​ແໜ້ນ​.
4. ຕ້ອງ​ຖື​ເອົາການ​ກວດກາ​ເປັນ​ເນື້ອ​ໃນ​ພື້ນຖານຕົ້ນຕໍ​, ຕໍ່ກັບການຈັດ​ຕັ້ງ​ປະຕິບັດ​ ​ແລະປັບປຸງແຕ່ລະ​ໜ້າ​ວຽກ​ຂອງ​ວິຊາ​ສະ​ເພາະ​ຕ່າງໆຕິດ​ພັນ​ກັບ​ການ​ສ້າງ​ພະນັກງານ​ວິຊາ​ການພະນັກງານ​ບັນຊາ​ໃນຮາກຖານທອງຖິ່ນເປັນຕົ້ນຕໍ່.
5. ເອົາ​ໃຈ​ໃສ່​ປັບປຸງກົງຈັກ​ການຈັດ​ຕັ້ງແຕ່ລະ​ຂັ້ນ​ໃຫ້​​ເຂັ້ມ​ແຂງ, ຈັດ​ວາງພະນັກງານ​​ໃຫ້​ສອດຄ່ອງຕາມຄວາ​ມຮູ້ຄວາມ​ສາມາດ ​ແລະຈຸດ​ພິ​ເສດ​ແຕ່ລະ​ທ້ອງ​ຖິ່ນຮາກຖານ.

**ພາກ​ທີ II**

**ທິດ​ທາງ​,ຄາດໝາຍແລະໜ້າທີ່ຈຸດສຸມແຕ່ນີ້ເຖີງປີ 2017**

1. **ຄາດກະສະພາບສາກົນ ພາກພື້ນ,ພາຍໃນປະເທດແລະແຂວງຫຼວງພະບາງ.**

ຈາກສະພາບ​ຂອງໂລກ, ພາກ​ພື້ນ​ ​ແລະພາຍ​ໃນ​ປະ​ເທດ​ຄື​ດັ່ງ​ທີ່​ໄດ້​ຕີ​ລາຄາ​ຢູ່​ໃນ​ພາກທີ່ I ສະພາບ​ການ​ດັ່ງກ່າວ​ຍັງຈະ​ສືບ​​ຕໍ່​ຜັນ​ແປ​ໄປ​ຢາງ​ສັບສົນ ​ແລະຈະສືບ​ຕໍ່​ສົງ​ຜົນ​ກະທົບ​ດ້ານ​ຫຍໍ້​ທໍ້​ຕໍ່​ປະ​ເທດ​ເຮົາ​,ເວົ້າລວມ, ເວົ້າສະເພາະຕໍ່ແຂວງຫຼວງພະບາງພວກເຂົ້າກໍ່ຍັງສຶບຕໍ່ນຳໃຊ້ແລະຈັດສົ່ງອົງການສືບລາດສະການລັບ ( NGO ) ເຂົ້າມາເພື່ອເຄື່ອນໄຫວຊວບໃຊ້ຊົນເຜົ່າ,ສາສະໜາໂຄສະນາໃສ່ຮ້າຍປ້າຍສີແນວທາງນະໂຍບາຍຂອງພັກ,ລະ

ບຽບກົດໝາຍຂອງລັດ.ການນຳໃຊ້,ສ້າງໃຫ້ມີຂໍ້ຄັດແຍ່ງພາຍໃນ.ພ້ອມກັນນັ້ນບັນຫາກໍ່ອາສະຍາກຳຕ່າງໆ ຍັງສຶບຕໍ່ເກີດຂື້ນດ້ວຍຫຼາຍຮູບການ,ຫຼາຍເລ້ລ່ຽມແລະຫຼາຍວິທີການ,ສິ່ດັ່ງກ່າວຈະສ້າງຄວາມເສຍຫາຍໃຫ້ແກ່ສັງຄົມ.**II. ທິດທາງລວມ ແລະ ຄາດໝາຍສູ້ຊົນ.**

**ກ. ທິດທາງລວມ.**

**1.** ເອົາໃຈໃສ່ສຶກສາອົບຮົມການເມືອງແນວຄິດໃຫ້ແກ່ສະມາຊິກພັກ,ພະນັກງານ-ນັກຮົບຢູ່ໃນຄວາມຮັບຜິດ

ຊອບຂອງຕົນ ໃຫ້ມີຄວາມໜັກແໜ້ນ,ອຸ່ນອຽນທຸ່ນທ່ຽງເຊື່ອໝັ້ນຕໍ່ການນຳພາຂອງພັກຂື້ນເທື່ອລະກ້າວ.

**2.** ເຜີ່ມທະວີບົດບາດການນຳພາຂອງພັກໃຫ້ສູງຂື້ນເທື່ອລະກ້າວ,ແນໃສ່ເສີມຂະຫຍາຍຄວາມສາມະຄີເປັນເອ

ກະພາບພາຍໃນພັກໃຫ້ໜັກແໜ້ນບົນພື້ນຖານຫຼັກການຂອງພັກ​.

**3.**ເຜີ່ທະວີຫັນລົງກໍ່ສ້າງຮາກຖານການເມືອງພັດທະນາຊົນນະບົດ, ຫັນເອົາແນວທາງປ້ອງກັນຊາດ-ປ້ອງກັນຄວາມສະຫງົບທົ່ວປວງຊົນຮອບດ້ານ ລົງສູ່ພື້ນຖານຢ່າງເລີກເຊີ່ງ ແລະກ້ວາງຂວາງກວ່າເກົ່າ,ຮັບປະ

ໃຫ້ພື້ນຖານມີຄວາມສະຫງົບທາງດ້ານການເມືອງ ແລະຄວາມເປັນລະບຽບຮຽບຮ້ອຍປອດໄພທາງສັງຄົມ.

4. ຕັ້ງໜ້າປັບປຸງພະນັກງານ-ນັກຮົບພາຍໃນຫ້ອງ, ປກສ ບໍລິການປະຊາຊົນ ແລະ ປກສ ບ້ານ ໃຫ້ນັກແໜ້ນທາງດ້ານເມືອງແນວຄິດ,ເຂັ້ມແຂງທາງດ້ານການຈັດຕັ້ງບັນຊາ ແລະມີຄວາມຊຳນິຊຳນາທາງດ້ານວິຊາສະເພາະ ຕອບສະໜອງໄດ້ກັບຄວາມຮຽກຮ້ອງຕ້ອງການໃນໄລຍະໃໝ່.

**ຂ. ຄາດໝາຍສູ້ຊົນ.**

1. ຮັບປະກັນໃຫ້ແຂວງຫຼວງພະບາງມີສະຖຽນລະພາບທາງດ້ານການເມືອງ ຢ່າງໜັກແໜ້ນ,ຊຸມທຸກກຳລັງ

ແຮງເຊີດຊູທຸກມາດຕະການທາງກົດໝາຍ ເພື່ອປົກປັກຮັກສາຄວາມສະຫງົບ,ປະກອບສ່ວນຢ່າງຕັ້ງໜ້າດ້ານ

ວິຊາສະເພາະເຂົ້າໃນການພັດທະນາເສດຖະກິດ-ສັງຄົມ ບັນລຸຕາມຈຸດປະສົງຄາດໝາຍຂອງແຂວງ ສືບຕໍ່ລົງກໍ່ສ້າງຮາກຖານການເມືອງຕາມສາຍຕັ້ງ ພື້ນທີ່ຫຼໍ່ແຫຼມແລະຂະບວນການລວມທີ່ມີຄຸນນະພາບ.

2.ປົກປັກຮັກສາໃຫ້ແຂວງຫຼວງພະບາງມີຄວາມສະຫງົບທາງດ້ານການເມືອງແລະມີຄວາມເປັນລະບຽບຮຽບ

ຮ້ອຍປອດໄພຂອງສັງຄົມຢ່າງໜັກແໜ້ນ.

1. ສ້າງກຳລັງປກສບໍລິການປະຊາຊົນ, ປກສ ບ້ານໃນທົ່ວແຂວງໃຫ້ມີຄວາມຮູ້ຄວາມສາມາດມີລະບຽບ

ວິໄນເຂັ້ມງວດແລະກາຍເປັນກຳລັງຫຼັກແຫຼ່ງຂອງພັກຢ່າງແທ້ຈິງໃນການຮັບໃຊ້ປະຊາຊົນຢູ່ຮາກຖານ.

**III. ໜ້າທີ່ວຽກງານຈຸດສຸມທີ່ຈະຕ້ອງປະຕິບັດໃນປີ 2017.**

**1. ວຽກງານການເມືອງນຳພາແນວຄິດ.**

 ສືບຕໍ່​ສຶກສາ​ອົບຮົມ​ການ​ເມືອງ​ນຳພາແນວ​ຄິດ​ໃຫ້ສະມາຊິກພັກ,​ພະນັກງານ-ນັກຮົບ,​ໃນຄວາມຮັບຜິດ

ຊອບຂອງຕົນ,ໃຫ້ມີແນວຄິດອຸ່ນອ່ຽນທຸ່ນທ່ຽງເຊື່ອໝັ້ນຕໍ່ແນວທາງການນຳພາຂອງພັກໃນສະພາບການໃໝ່

ສ້າງໃຫ້ມີຄຸນທາດການເມືອງ,ມີຄຸນສົມບັດສີນທຳປະຕິວັດ,ມີລະບຽບວິໄນ,ມີທັດສະນະຖຶກຕ້ອງ ແລະ ມີຄວາມສັດຊື່ບໍລິສຸດ, ຈົ່ງຮັກພັກດີຕໍ່ປະເທດຊາດ ຕໍ່ປະຊາຊົນ,ຄະນະຫ້ອງຕ້ອງເອົາໃຈໃສ່ໄກ້ຊິດຕິດແທດກັບ ພະນັກງານ-ນັກຮົບ ເປັນແບບຢ່າງໃນການຈັດຕັ້ງ,ນຳພາປະຕິບັດວຽກງານທີ່ຂັ້ນເທີງວາງອອກ,ຕັ້ງໜ້າສະກັດ

ກັ້ນແກ້ໄຂທຸກປະກົດການຫຍໍ້ທໍ້ຂອງສະມາຊິກພັກ,ຕ້ອງເຜີ້ມທະວີຄວາມສາມັກຄີເປັນເອກະພາບພາຍໃນໃຫ້ໜັກແໜ້ນບົນພື້ນຖານແນວທາງນະໂຍບາຍຖຶກຕ້ອງສອດຄ່ອງກັບສະພາບຄວາມເປັນຈິງ,ເພື່ອພ້ອມກັນເຮັດສຳເລັດໜ້າທີ່ການເມືອງ ທີ່ພັກ-ລັດມອບໝາຍໃຫ້.

**2.ວຽກງານເສນາທິການຮັບໃຊ້.**

 - ຄະນະພັກ,ພະນັກງານຫຼັກແຫຼ່ງຕ້ອງເອົາໃຈໃສ່ຊີ້ນຳໆພາປັບປຸງວຽກງານເສນາທິການແລະບໍລິຫານໃຫ້

ຄ່ອງຕົວ,ວ່ອງໄວດີ ຮັບປະກັນໃຫ້ແກ່ການຊິ້ນຳຂອງຄະນະພັກ ໃຫ້ຖືກຕ້ອງກັບສະພາບຄວາມເປັນຈິງ,ສຸມ

ໃສ່ດ້ານປະຫວັດກວດກາຄວາມເປັນລະບຽບຂອງພະນັກງານບນັກຮົບ ຄຸ້ມຄອງລາຍຮັບ-ລາຍຈ່າຍເງີນເດືອນ,ວັດຖຸອຸປະກອນ,ພາຫານະຮັບໃຊ້ແລະວຽກງານປົກປັກຮັກສາຂອງສ່ວນລວມ,ອານາໄມ

ປິ່ນອ້ອມອື່ນໆ ໃຫເປັນລະບົບ ພ້ອມທັງປະຕິບັດລະບຽບສ່ອງແສງລາຍງານໃຫ້ຖຶກຕ້ອງ ຕີລາຄາສະຫຼຸບສັງລວມ**.** ສະພາບປະຈຳອາທິດ,ປະຈຳເດືອນ,ສາມເດືອນ,ຫົກເດືອນແລະໜຶ່ງປີ ໃຫ້ຄົບຖ້ວນ

ທັນເວລາພ້ອມທັງວາງແຜນໃຫ້ລະອຽດສືບຕໍ່ຊີ້ນຳ.

**3.ວຽກງານຫັນລົງກໍ່ສ້າງຮາກຖານການເມືອງພັດທະນາຊົນນະບົດຮອບດ້ານ.**

 ສືບຕໍ່ຈັດຕັ້ງຜັນຂະຫຍາຍແນວທາງປ້ອງກັນຊາດ-ປ້ອງກັນຄວາມສະຫງົບ ທົ່ວປວງຊົນຮອບດ້ານຂອງພັກ-ລັດ,ໃຫ້ກາຍເປັນສະຕິ,ໜ້າທີ່ແລະຄວາມຮັບຜິດຊອບຂອງທົ່ວປວງຊົນ,ເຮັດໃຫ້ວຽກງານປ້ອງກັນຄວາມສະຫງົບສອດຫ້ອຍແລະຕິດພັນກັບຮາກຖານຕົວຈິງເຮັດໃຫ້ສະມາຊິກພັກ,ກຳລັງປອ້ງກັນຄວາມສະຫງົບເຫັນໄດ້ຄວາມສຳຄັນຕໍ່ຍຸດທະສາດໃນການຫັນລົງກໍ່ສ້າງຮາກຖານການເມືອງ,ເຂົ້າໃຈເຊື່ອມຊືມ,ຈັດຕັ້ງປະຕິບັດຄຳສັ່ງເລກທີ່ 09 ຂອງກົມການເມືອງສູນກາງພັກວ່າດ້ວຍການສ້າງບ້ານແລະກຸ່ມບ້ານພັດທະນາ,ມະຕິສາມສ້າງຂອງກົມການເມືອງສູນກາງພັກວ່າດ້ວຍການສ້າແຂວງເປັນຫົວໜ່ວຍຍຸດທະສາດ,ສ້າງເມືອງເປັນຫົວໜ່ວຍເຂັ້ມແຂງຮອບດ້ານ,ສ້າງບ້ານເປັນຫົວໜ່ວຍພັດທະນາ.ດັ່ງນັ້ນຕ້ອງສືບຕໍ່ຈັດຕັ້ງປະຕິບັດແນວທາງປ້ອງກັນຄວາມສະຫງົບທົ່ວປວງຊົນຮອບດ້ານໃຫ້ມີໝາກຜົນຕົວຈິງ ໂດຍຫັນເອົາຄະນະພັກ, ຄະນະບັນຊາ, ພະນັກງານ-ນັກຮົບລົງກໍ່ສ້າງຮາກຖານການເມືອງ,ປັບປຸງຄວາມສະຫງົບຢູ່ຂັ້ນບ້ານ, ກຸ່ມບ້ານແລະຕ້ອງສູ້ຊົນສ້າງບ້ານແບບຢ່າງທາງດ້ານປ້ອງກັນຄວາມສະຫງົບໃນທົ່ວແຂວງໃຫ້ໄດ້ 80% ຂອງຈຳນວນບ້ານທັງໝົດ.

**4.ວຽກງານ ປກສ ບໍລິການ ປະຊາຊົນ, ປກສ ບ້ານ.**

- ຂື້ນແຜນການແລະແຜນຫງົບປະມານຝຶກອົບຮົມ ປກສ ບໍລິການປະຊາຊົນ, ປກສ ບ້ານໃນສົກປີ 2016-2017 ເພື່ອສະເໝີຂັ້ນເທີງອານຸມັດ.

- ສືບຕໍ່ຊຸກຍູ້ໃຫ້ບັນດາ ປກສ ເມືອງຍົກສູງບົດບາດນຳພາຕໍ່ ປກສ ບໍລິການປະຊາຊົນ, ປກສ ບ້ານໃຫ້ເຄື່ອນໄຫວຕາມຂອບເຂດສິດ,ໜ້າທີ່ຂອງຕົນຢ່າງເຕັມສ່ວນຕາມບົດແນະນຳຂອງກົມ 509 ແລະກອງບັນຊາການ ປກສ ແຂວງວາງອອກ.

- ສຶບຕໍ່ເກັບກຳຂໍ້ມູນອາວຸດຂອງ ປກສ ກຸ່ມ, ປກສ ບ້ານທີ່ໃຊ້ການບໍ່ໄດ້ເພື່ອສະເໜີຂັ້ນເທີງປ່ຽນໃໝ່.

**5. ວຽກງານຄຸ້ມຄອງສຳມະໂນຄົວ,ຍົກຍ້າຍຖິ່ຖານ.**

- ສືບຕໍ່ກວດກາ,ປັບປຸງ,ຄຸ້ມຄອງການຂື້ນທະບຽນສຳມະໂນຄົວ ແລະຄຸ້ມຄອງສຳນວນສຳເນົາເອກະສານໃຫ້

ຖຶກຕ້ອງຕາມລະບຽບຫຼັກການວິຊາສະເພາະ ແລະກົດໝາຍຢູ່ບັນດາເມືອງໃຫ້ມີຄວາມໜັກແໜ້ນສອດຄ່ອງກັບລະບຽບຫຼັກການແຕ່ລະໄລຍະ.

- ເຜີ້ມທະວີຄຸ້ມຄອງການເໜັງຕິງຂອງພົນລະເມືອງໃຫ້ເຂັ້ມງວດ,ຫັດກຸມແລະສັດເຈນຂື້ນກວ່າເກົ່າເປັນຕົ້ນ:

ການເກີດ,ການເສຍຊີວິດ,ການຍົກຍ້າຍໄປ-ມາ,ມີໜ້າຊົ່ວຄາວແລະບໍ່ມີໜ້າຊົ່ວຄາວ, ປະສານສົມທົບກັບພະ

ແນກພາຍໃນແຂວງກ່ຽວກັບພົນລະເມືອງຫຼັກຍົກຍ້າຍຕັ້ງຖິ່ນຖານພູມລຳເນົາທີ່ບໍ່ຖຶກຕ້ອງ.

* ສຶບຕໍ່ກວດກາ,ປັບປຸງດັດແກ້ການຂື້ນທະບຽນສຳມະໂນຄົວ ( ຕິດປ້າຍເຮືອນ )ຢູ່ບັນດາເມືອງ,ບ້ານ

ແລະຄອບຄົວທີ່ຍັງບໍ່ທັນມີປ້າຍເຮືອນຫຼືມີແລ້ວແຕ່ມີການປ່ຽນແປງອື້ນໆ ຕາມການສະເໜີຂອງບັນດາເມືອງ.

**6.ວຽກງານທະບຽນປະຫວັດແລະບັດປະຈຳຕົວ.**

- ສືບຕໍ່ອອກບັດແລະຄຸ້ມຄອງການອອກບັດປະຈຳຕົວປະຊາຊົນໃຫ້ຖື້ກຕ້ອງ,ສັດເຈນບົນພື້ນຖານຫຼັກການວິ

ຊາສະເພາະ,ສະກັດກັ້ນແກ້ໄຂຢ່າງທັນການຕໍ່ກັບການອອກບັດປະຈຳຕົວໃຫ້ບຸກຄົນທີ່ໄດ້ຂື້ນສຳມະໂນຄົວໂດຍບໍ່ຖຶກຕ້ອງແລະການປອມແປງເອກະສານຕ່າງໆ.

-ສືບຕໍ່ກວດກາປະຫວັດບຸກຄົນ,ສອບປາກຄຳ,ຊຳນິຮູບປະພັນໃຫ້ຫັດກຸມ,ການສັບມ້ຽນສຳນວນສຳເນົາເອ

ກະສານແລະການກວດກາບຳລຸງຮັກສາເຄື່ອງເຕັກນິກຮັບໃຊ້ວິຊາສະເພາະໃຫ້ດີກວ່າເກົ່າ.

-ປົກປັກຮັກສາ,ກວດກາບູລະນະສ້ອມແປງວັດຖຸອຸປະກອນແລະເຄື່ອງມືຕ່າງໆທີ່ຮັບໃຊ້ແກ່ການອອກບັດປະ

ປະຈຳຕົວໃຫ້ນຳໃຊ້ໄດ້ດົນແລະຕອບສະໜອງໄດ້ຕາມຄວາມຮຽກຮ້ອງຕ້ອງການຂອງພົນລະເມືອງ.

-ດຳເນີນການເກັບກຳຂໍ້ມູນ,ປ້ອນຂໍ້ມູນວຽກງານຄຸ້ມຄອງສຳມະໂນຄົວ-ຄຸ້ມຄອງທະບຽນປະຫວັດບຸກຄົນ

ດ້ວຍລະບົບທີ່ທັນສະໄໜແລະລາຍງານຕໍ່ສາຍຕັ້ງວິຊາສະເພາະເປັນປະຈຳ.

**6.ວຽກງານຄຸ້ມຄອງອາຊີບ-ພາຫານະພິເສດ.**

-ສືບຕໍ່ຂື້ນທະບຽນແລະຄຸ້ມຄອງອາຊີບ-ພາຫານະພິເສດໃຫ້ຖຶກຕ້ອງໜັກແໜ້ນ,ຕັ້ງໜ້ານຳພາວຽກງານກວດ

ກາອາວຸດເສີກ,ອາວຸດລ່າເນື້ອ,ທາດແຕກ,ທາດລະເບີດແລະບັນດາຮ້າງຮ້ານກີນດື່ມບັນເທີງໃຫ້ເຂັ້ມງວດ.

-ສົມທົບກອງບັນຊາການທະຫານແຂວງ, ປກສ ເມືອງກວດກາ, ຂຶ້ນ​ບັນຊີ, ຄຸ້ມ​ຄອງ​ບັນດາ​ບໍລິສັດນຳເຂົ້າທາດລະເບີດ,ແລະການຈຸດລະເບີດຫີນປັບໜ້າດິນ.

-ສຶບຕໍ່ຊຸກຍູ້ໃຫ້ບັນດາ ປກສ ເມືອງລົງ​​ກວດກາ​,ເປົ້າໝາຍຕ່າງໆທີ່ນອນຢູ່ໃນບັນດາອາຊີບ-ພາຫານະພິເສດ, ຄຸ້ມ​ຄອງບັນດາ​ທາດ​ແຕກທາດລະ​ເບີດ, ​ອາວຸດ​ລ່າ​ເນື້ອບັນດາ​ວັດຖຸ​ອຸປະກອນ​ທີ​ສາມາດ​ຜະລິດ​ອາວຸດ​ໄດ້, ເພື່ອເກັບກູ້ທອ້ນໂຮມ ເຂົ້າສາງ.

- ສ້າງແຜນການ,ນິຕິກຳຄູ່ມືກຽວກັບການຄຸ້ມຄອງທາດລະເບີດ,ທາດແຕກໃຫ້ມີອັນລະອຽດສັດ

ເຈນກົ່ວເກົ່າ.

1. **ມາດ​ຕະການ​​ໃນ​ການຈັດຕັ້ງປະຕິບັດ.**

1, ຄະນະ​ພັກ-ຄະນະ​ບັນຊາ​ແຕ່ລະສະຫາຍ​ຕ້ອງນໍາ​ເອົາ​ແຜນການ​ດັ່ງ​ກ້າວ​ໄປ​ຈັດຕັ້ງ​ຜັນຂະຫຍາຍ,ຫັນເປັນແຜນການອັນລະອຽດແຕ່ລະໜ້າວຽກແລະມີວິທີການຈັດຕັ້ງປະຕິບັດດ້ວຍຄວາມເໝາະສົມພ້ອມທັງເຜີ້ມ

ທະວີການຕິດຕາມ,ກວດກາຕໍ່ກັບການຈັດຕັ້ງປະຕິບັດແຕ່ລະວຽກງານ.

2. ຕ້ອງຈັດຕັ້ງເຜີ່ຍແຜ່,ເຊື່ອມຊືມໃຫ້ແກ່ສະມາຊິກພັກ,ພະນັກງານ-ນັກຮົບໃຫ້ຮັບຮູ້ເຂົ້າໃຈຕໍ່ຈຸດປະສົງ,ຄາດໝາຍແລະເນື້ອໃນບົດສະຫຼຸບທິດທາງແຜນການເພື່ອນຳໄປຈັດຕັ້ງປະຕິບັດໃຫ້ໄດ້ຮັບຜົນດີ.

3, ຕະຫຼອດໄລຍະແຫ່ງການຈັດຕັ້ງປະຕິບັດແຜນການແລະບັນດາແຜ່ນກິດຈະກໍາແຕ່ລະວຽກຕ້ອງໄດ້ມີການສະຫຼຸບຖອດຖອນບົດຮຽນ, ຕີລາຄາປະເມີນຜົນ, ພ້ອມທັງມີວິທີການປັບປຸງຢ່າງເໝາະສົມໃນທິດທາງຕໍ່ໜ້າ.

4, ປະຕິບັດລະບອບສ່ອງແສງລາຍງານໃຫ້ເຂັ້ມງວດ, ທັນເວລາແລະເປັນປົກກະຕິເປັນຕົ້ນ: ຂັ້ນລຸ່ມລາຍງານຂັ້ນເທິງ, ລາຍງານປະຈໍາວັນ, ປະຈໍາອາທິດ, ປະຈໍາເດືອນ, 3 ເດືອນ, 6 ເດືອນແລະ1 ປີ.

 **ຫົວໜ້າ​ຫ້ອງ​ຄຸ້ມ​ຄອງ​ສໍາມະ​ໂນ​ຄົວ ​ແລະກໍ່ສ້າງ​ຮາກ​ຖານ**